**Plan rada školskog Tima za kvalitetu – školska godina 2023./2024.**

**Članovi Tima za kvalitetu: Ivan Županić, Kata Piršljin, Mirjana Levanić, Silvija Galić, Branka Lasić, Ilija Šibenik, Danijela Merli Mitrović, Danijela Zovko, Ana Matić, Ivana Ćorić, Goran Bosnić, Ivana Vuković, Jelena Cvrković.**

Voditeljica Tima za kvalitetu: Jelena Cvrković

Školski Tim za kvalitetu čine svi zainteresirani sudionici života škole. Čine ga najmanje šest osoba, a najveći broj uključenih nije ograničen, već ovisi o specifičnostima svake pojedine škole.

Kvaliteta škole trajno je otvorena tema. Odgovornost škole je velika.

Tijekom ove školske godine članovi Tima za kvalitetu biti će uključeni u Nacionalno vanjsko vrednovanje učenika (5. i 8. razredi). Vanjsko vrednovanje i samovrednovanje škole koristi se za unaprjeđenje rada škole. Samovrednovanje škole utječe na povećanje odgovornosti škole za vlastiti rad i na unaprjeđenje odgojnog i obrazovnog procesa.

Ovogodišnji Tim za kvalitetu stavlja naglasak u svome radu, poticanje učenika i radnika škole na što odgovornije korištenja digitalnih ekrana. Tim će istražiti niz ključnih aspekata, uključujući digitalnu ovisnost, učinke na fizičko zdravlje te socijalne i emocionalne posljedice. Organizirat će se edukativne tribine, radionice, predavanja kroz koja će učenici, radnici i roditelji dobiti jasne smjernice za ravnotežu korištenja digitalnih tehnologija s naglaskom na djecu i mlade. Nastojat ćemo podignuti svijest učenika, učitelja, roditelja/skrbnika na digitalnu potrošnju, digitalnu ovisnost i korištenje digitalnih ekrana u svrhu učenja. U školi donijeti odluku kako učenici ne smiju koristiti mobilne uređaje osim ako učitelj ih ne traži da ih koriste u nastavi za učenje. Na taj način potaknut ćemo učenike na povezivanje i druženje s drugim učenicima, ako i fizičku aktivnost tijekom velikog odmora (odlazak na školsko dvorište). Planirane aktivnosti: Igrom do zajedništva, Tanjur zdrave prehrane, Sportom do zdravlja, Upitnik za učenike i roditelje, Vrijeme bez ekrana, Klik u pravo vrijeme (tribina), Sigurniji Internet, Upoznajmo grad kroz objektiv fotoaparata, Medij i medijska pismenost, Strip umjesto ekrana, Televizija i društvene mreže u književnim djelima.

Cilj Tima je osvijestiti sve nas da „Ekran, nije uvijek prijatelj“.